
DR 30.10.2019 43 

 
Saya teruskan kepada isu yang dibangkitkan oleh Yang Berhormat Kanowit yang 

ingin mendapat penjelasan mengenai wang yang tidak digunakan disebabkan oleh 
pertukaran projek atau disebabkan projek sakit. Jika berlaku pertukaran projek atau skop 
projek, penilaian dari segi teknikal dan kewangan akan dibuat semula oleh pihak KPLB dan 
agensi pusat seperti Kementerian Hal Ehwal Ekonomi dan Kementerian Kewangan. Jika 
berlaku penjimatan kos projek dan peruntukan berikutan perubahan tersebut, kebiasaannya 
KPLB akan mengemukakan kepada agensi pusat dengan cadangan pelaksanaan projek 
baharu yang akan memberi manfaat kepada penduduk luar bandar untuk dilaksanakan.  

Manakala untuk projek sakit pula, peruntukan sedia ada akan terus diguna pakai 
untuk melaksanakan projek tersebut dan tiada pengurangan peruntukan yang akan berlaku. 
Jika berlaku penamatan kontraktor berikutan projek sakit pula, baki kerja akan diteruskan 
oleh kontraktor penyelamat.  

Tuan Yang di-Pertua, saya sekarang alih kepada isu yang dibangkitkan oleh Yang 
Berhormat Baram yang memohon supaya projek jalan luar bandar di kawasan Baram dapat 
dibina segera. Untuk maklumat Yang Berhormat Baram, kita ada satu projek, projek menaik 
taraf bekas jalan-jalan balak di negeri Sarawak fasa empat bahagian Miri yang telah 
diluluskan yang melibatkan kawasan beliau di bawah Rancangan Malaysia Ke-11 Rolling 
Plan Pertama dengan kos lebih kurang RM70 juta. Skop kerja bagi projek ini adalah menaik 
taraf bekas jalan balak sepanjang 197 kilometer. Ini di kawasan beliau.  

Pertanyaan yang dibangkitkan oleh Yang Berhormat Lubok Antu sekarang. Dia 
tanya tentang projek Bekalan Air Luar Bandar (BALB) ini dan untuk makluman Yang 
Berhormat Lubok Antu secara prinsipnya penyediaan bekalan air ini adalah di bawah 
tanggungjawab pihak berkuasa air negeri. Tanggungjawab ini termasuklah penyediaan 
sumber air, pembinaan loji rawatan air, pembinaan paip utama serta penyelenggaraan dan 
pengoperasian.  

Peranan KPLB dan ini saya hendak tegaskan adalah untuk membuat sambungan 
paip retikulasi dari paip utama ke rumah-rumah penduduk di luar bandar. Itulah bidang kuasa 
kita. Walau bagaimanapun KPLB juga ada melaksanakan projek naik taraf atau membina 
baharu loji rawatan air secara, dengan izin, case-by-case basis di kawasan luar bandar bagi 
memastikan sistem retikulasi yang dipasang dapat berfungsi dengan baik. Untuk makluman 
Yang Berhormat Lubok Antu, KPLB sekarang melaksanakan dua projek BALB di kawasan 
beliau di bawah RMK-11. Kalau maklumat ini diperlukan saya akan bagi secara bertulis.  

Saya teruskan kepada Yang Berhormat Saratok, yang memohon untuk naik taraf 
Jalan Ulu Awek sepanjang 12 kilometer, Jalan Mudung sepanjang 5 kilometer dan Jalan 
Kampung Perapat.  

■1240 

Saya hendak maklumkan semua projek ini tidak tersenarai dalam senarai 
keutamaan negeri yang diterima oleh KPLB. Saya mencadangkan Yang Berhormat Saratok 
buat permintaan direct kepada terus kepada KPLB pusat untuk pertimbangan.  

Yang Berhormat Puncak Borneo, ada membangkitkan mengenai bekalan elektrik di 
Kampung Sepit dan cadangan menaik taraf jalan daripada Teng Bukap ke Annah Rais, projek 
ini juga saya ingin memaklumkan tidak ada dalam senarai yang diterima buat masa sekarang 
dan saya minta Yang Berhormat Puncak Borneo kemukakanlah kepada KPLB kepada 
kementerian terus di Putrajaya untuk pertimbangan dan perbincangan dengan peringkat 
negeri juga.  

Kedua-dua Yang Berhormat Saratok dan Yang Berhormat Puncak Borneo saya 
cadangkan buat cadangan kepada negeri dan juga terus kepada pusat supaya prosedur itu 
pertimbangan itu boleh dimulakan. Baik, dan saya alih kepada isu yang dibangkitkan oleh 
Yang Berhormat Mas Gading dia tanya mengenai projek Jambatan Selampit di Bau, Sarawak 
yang telah diluluskan di bawah Rolling Plan Kedua RMKe-11 dengan kos keseluruhan baharu 
RM30 juta itu. Status terkini bagi projek ini adalah dalam proses pelantikan perunding 
kejuruteraan awam dan struktur, juru ukur tanah dan perunding, dengan izin, Environmental 
Impact Assessment (EIA) projek ini dijangka tender selewat-lewatnya pada bulan Mei tahun 
2020.  

 



Saya teruskan kepada isu yang dibangkitkan oleh Yang Berhormat Kanowit yang. ingin mendapat penjelasan mengenai wang yang tidak digunakan disebabkan oleh pertukaran projek atau disebabkan projek sakit. Jika berlaku pertukaran projek atau skop projek, penilaian dari segi teknikal dan kewangan akan dibuat semula oleh pihak KPLB dan agensi pusat seperti Kementerian Hal Ehwal Ekonomi dan Kementerian Kewangan. Jika berlaku penjimatan kos projek dan peruntukan berikutan perubahan tersebut, kebiasaannya KPLB akan mengemukakan kepada agensi pusat dengan cadangan pelaksanaan projek baharu yang akan memberi manfaat kepada penduduk luar bandar untuk dilaksanakan. Manakala untuk projek sakit pula, peruntukan sedia ada akan terus diguna pakai untuk melaksanakan projek tersebut dan tiada pengurangan peruntukan yang akan berlaku. Jika berlaku penamatan kontraktor berikutan projek sakit pula, baki kerja akan diteruskan oleh kontraktor penyelamat. Tuan Yang di-Pertua, saya sekarang alih kepada isu yang dibangkitkan oleh Yang Berhormat Baram yang memohon supaya projek jalan luar bandar di kawasan Baram dapat dibina segera. Untuk maklumat Yang Berhormat Baram, kita ada satu projek, projek menaik taraf bekas jalan-jalan balak di negeri Sarawak fasa empat bahagian Miri yang telah diluluskan yang melibatkan kawasan beliau di bawah Rancangan Malaysia Ke-11 Rolling Plan Pertama dengan kos lebih kurang RM70 juta. Skop kerja bagi projek ini adalah menaik taraf bekas jalan balak sepanjang 197 kilometer. Ini di kawasan beliau. Pertanyaan yang dibangkitkan oleh Yang Berhormat Lubok Antu sekarang. Dia tanya tentang projek Bekalan Air Luar Bandar (BALB) ini dan untuk makluman Yang Berhormat Lubok Antu secara prinsipnya penyediaan bekalan air ini adalah di bawah tanggungjawab pihak berkuasa air negeri. Tanggungjawab ini termasuklah penyediaan sumber air, pembinaan loji rawatan air, pembinaan paip utama serta penyelenggaraan dan pengoperasian. Peranan KPLB dan ini saya hendak tegaskan adalah untuk membuat sambungan paip retikulasi dari paip utama ke rumah-rumah penduduk di luar bandar. Itulah bidang kuasa kita. Walau bagaimanapun KPLB juga ada melaksanakan projek naik taraf atau membina baharu loji rawatan air secara, dengan izin, case-by-case basis di kawasan luar bandar bagi memastikan sistem retikulasi yang dipasang dapat berfungsi dengan baik. Untuk makluman Yang Berhormat Lubok Antu, KPLB sekarang melaksanakan dua projek BALB di kawasan beliau di bawah RMK-11. Kalau maklumat ini diperlukan saya akan bagi secara bertulis. Saya teruskan kepada Yang Berhormat Saratok, yang memohon untuk naik taraf Jalan Ulu Awek sepanjang 12 kilometer, Jalan Mudung sepanjang 5 kilometer dan Jalan Kampung Perapat. #1240. Saya hendak maklumkan semua projek ini tidak tersenarai dalam senarai keutamaan negeri yang diterima oleh KPLB. Saya mencadangkan Yang Berhormat Saratok buat permintaan direct kepada terus kepada KPLB pusat untuk pertimbangan. Yang Berhormat Puncak Borneo, ada membangkitkan mengenai bekalan elektrik di Kampung Sepit dan cadangan menaik taraf jalan daripada Teng Bukap ke Annah Rais, projek ini juga saya ingin memaklumkan tidak ada dalam senarai yang diterima buat masa sekarang dan saya minta Yang Berhormat Puncak Borneo kemukakanlah kepada KPLB kepada kementerian terus di Putrajaya untuk pertimbangan dan perbincangan dengan peringkat negeri juga. Kedua-dua Yang Berhormat Saratok dan Yang Berhormat Puncak Borneo saya cadangkan buat cadangan kepada negeri dan juga terus kepada pusat supaya prosedur itu pertimbangan itu boleh dimulakan. Baik, dan saya alih kepada isu yang dibangkitkan oleh Yang Berhormat Mas Gading dia tanya mengenai projek Jambatan Selampit di Bau, Sarawak yang telah diluluskan di bawah Rolling Plan Kedua RMKe-11 dengan kos keseluruhan baharu RM30 juta itu. Status terkini bagi projek ini adalah dalam proses pelantikan perunding kejuruteraan awam dan struktur, juru ukur tanah dan perunding, dengan izin, Environmental Impact Assessment (EIA) projek ini dijangka tender selewat-lewatnya pada bulan Mei tahun 2020.